सूर्या विहार डकैती कांड के चारों आरोपियों को 10 साल की जेल, 10-10 हजार जुर्माना
शहर में सूर्या विहार डकैती कांड के चारों आरोपियों को कोर्ट ने दस-दस साल की सजा सुनाई है। जून 2016 में हुई इस घटना में एमपी एवं महाराष्ट्री के पारधी गैंग का हाथ था। गुरूवार को कोर्ट ने सभी आरोपियों को इसमें दोषी मानकर 10-10 हजार रुपए का जुर्माना भी लगाया है।
8 महीने पहले शहर के सूर्या विहार में परिवार से हुई डकैती कांड का फैसला अा गया है। प्रथम अतिरिक्त सत्र न्यायाधीश की कोर्ट में हुई इस सुनवाई में शासकीय अधिवक्ता के रूप में अनिल श्रीवास्तव पैरवी कर रहे थे। गुरुवार को आए फैसले में कोर्ट ने चारों आरोपियों को इसमें दोषी मानकर सजा सुना दी है। 7 जून 2016 में सूर्या विहार में आनंद त्रिपाठी के घर में घुसकर आरोपी सोनू पारधी पिता कोमल पारधी निवासी रायसेन एमपी, सोयम्बर पारधी पिता रामभरोस पारधी, संग्राम सिंह पारधी एवं बिक्कू उर्फ टुन्नी निवासी औरंगाबाद महाराष्ट्र ने घटना को अंजाम दिया था। चारो ने रात 3 बजे त्रिपाठी हाउस में घुसकर हथियार के दम पर मारपीट की थी और सोने के जेवर, नकद एवं दूसरे कीमती सामान बलपूर्वक ले गए थे। जिसके बाद चक्रधरनगर पुलिस ने मामला कायम कर चारों आरोपियों को गिरफ्तार किया था। पुलिस ने चारों पर धारा 395 एवं 397 का मामला कायम कर कोर्ट में केस पेश किया था और सभी सबूतों एवं गवाहों के बाद कोर्ट ने चारों आरोपियों को दस-दस साल का कठोर कारावास की सजा सुनाई है। इसके अलावा दोनों धाराओं में कुल 10-10 हजार का जुर्माना भी लगाया गया है और जुर्माना अदा नहीं करने पर आरोपियों को 5 माह का अतिरिक्त सश्रम कारावास की सजा भुगतनी होगी।
ऐसे हुई थी सनसनीखेज वारदात-7 जून 2016 मंगलवार के तड़के डकैतों ने दो घरों को निशाना बनाया। सबसे पहले एमएसपी प्लांट के जीएम के मकान में परिवार को बंधक बनाकर डकैती की। इसके बाद साइड इंचार्ज के सूने मकान का ताला तोड़कर वहां से भी नकदी और जेवरात पार कर दिए थे। पुलिस को पीड़ित दोनों परिवारों ने बताया कि डकैत कुल 16 तोला सोना और नकद 32 हजार रुपए लेकर फरार हुए थे। डकैतों की संख्या सात थी। पुलिस तीन संदेहियों को पकड़कर पूछताछ कर रही है। चक्रधरनगर पुलिस के मुताबिक रायपुर निवासी आनंद तिवारी जामगांव स्थित एमएसपी प्लांट में | शेष पेज 14
hin_Deva hin_Deva hin_Deva hin_Deva